खाटू श्याम की पदयात्रा कल
जयपुर | श्रीश्याम दीवाना मंडल की वार्षिक पदयात्रा तीन मार्च को बड़ी चौपड़ स्थित लक्ष्मीनारायण बाईजी मंदिर से सुबह जयकारों के साथ रवाना होगी। मंडल के संचालक अनंत शर्मा ने बताया कि महामंडलेश्वर पुरुषोत्तम भारती ध्वज पूजन कर पदयात्रा को रवाना करेंगे। इससे सैकड़ों महिला-पुरुष श्रद्धालु हाथों में निशान लेकर श्याम प्रभु के जयकारे लगाते हुए रवानगी लेंगे। दो मार्च को पदयात्री मंदिर में जागरण करेंगे। पदयात्रा हरमाड़ा, चौमूं, गोविंदगढ़ रींगस होते हुए दशमी को खाटू पहुंचेगी। एकादशी को निशान अर्पित किए जाएंगे।
hin_Deva hin_Deva